kardosdrur/scandi-wiki huggingface dataset:
Kurt A. Pedersen

Kurt Arthur Pedersen (6. juni 1917 – 26. juli 1997) var en dansk trompetist og kgl. kapelmusikus.

Han blev som niårig optaget i Tivoligarden og blev optaget af både klassisk musik og jazz. Han spillede med Erik Tuxen i Arena, Winstrup Olesen i Ambassadeur, Kai Ewans i National-Scala og desuden hos Svend Asmussen og Leo Mathisen. Fra 1937 til 1941 var han solokornettist i Tivolis Harmoniorkester. Sidstnævnte år blev Kurt A. Pedersen optaget i Det Kongelige Kapel, hvor han avancerede til solotrompetist. I 1981 forlod han kapellet. Fra 1955 til 1988 var han 

Sideløbende underviste han som docent ved Det Kgl. Danske Musikkonservatorium indtil 1987 og ved Musikhögskolan i Malmö og Det Fynske Musikkonservatorium.

I 1970 blev han Ridder af Dannebrog.

Kilder 
 

Trompetister fra Danmark
Kongelige kapelmusici fra Danmark
Danskere i 1900-tallet
Riddere af Dannebrog
Ansatte ved Det Kgl. Danske Musikkonservatorium
Torsdagskoncert

Torsdagskoncert er en internationalt anerkendt koncertserie i regi af DR.

Radiosymfoniorkestret blev etableret i sin spæde begyndelse i 1925. Besætningen øgede fra syv mand og stabiliserede seg på 30 musici, som blev suppleret af assistenter ved koncerterne i Axelborg og Stærekassen.

I 1927 spillede radiororkestret sin første offentlige koncert, og fra 1928 blev de regelmæssige. I 1933 fik de navnet Torsdagskoncerter. Efterhånden blev det dirigenterne Nicolai Malko og Fritz Busch, der prægede torsdagskoncerterne og dermed Radiosymfoniorkestret. Efter mange års planmæssigt forarbejde med orkesterformanden, solooboist Waldemar Wolsing, i spidsen, blev orkestret i 1948 udvidet til 92 musikere og dermed Skandinaviens største symfoniorkester. Orkestret blev udvidet til dagens besætning med 99 musikere på foranledning af chefdirigenten Lamberto Gardelli med Hans Jørgen Jensen som programdirektør for DR.

Torsdagskoncertene er Danmarks Radios kulturelle flagskib og finder herefter sted i DR Koncerthuset i Ørestaden, hvor der er i alt fire koncertsale indrettet til DRs orkestre, big band og kor.

Produkter fra Danmarks Radio
Etableret i 1925
Green (Utah)

Green er en nordlig biflod til Colorado River. Den er 1.175 km lang og ligger i det vestlige USA. Afvandingsområdet dækker dele af staterne Wyoming, Utah og Colorado.

Floden har sin kilde i Wind River Mountains i Wyoming, og løber gennem Utah på det meste af sin færd, men er indenom Colorado på en ca. 64 km lang strækning. En stor del af flodløbet går gennem Colorado-plateauet med nogle af de mest spektakulære canyoner i USA. Den er den største biflod til Colorado River, med en gennemsnitlig vandføring på 287 m³/s.

Eksterne kilder/henvisninger 

 The Green River  Utah State History

Vandløb i Wyoming
Vandløb i Utah
Vandløb i Colorado
Pleiotropi

Pleiotropi (fra græsk πλείων pleion, "mere", og τρόπος tropos, "måde") er et begreb inden for genetik, der dækker over at ét gen påvirker to eller flere tilsyneladende uafhængige fænotypiske træk. Derfor kan en mutation i et pleiotropisk gen have effekt på flere egenskaber samtidig. Dette kan vise sig ved sygdomme som Marfan syndrom eller Cystisk fibrose.

Se også 

 Cytokin
 Cytokinreceptor
 Receptortyrosinkinase
 Signaltransduktion

Genetik
Azeotrop

En azeotrop er en blanding af to eller flere væsker, hvis proportioner ikke kan blive ændret ved simpel destillation. Dette sker fordi, den damp, der dannes, når en azeotrop koger, har samme sammensætning som væsken i den ukogte blanding.

Da deres komposition er uændret ved destillation kaldes azeotroper også konstant kogende blandinger (især i ældre tekster). Ordet azeotrop er afledt af de græske ord ζέειν (koge) og τρόπος (drejning) kombineret med præfiks α- (ikke) for at give den overordnede mening "ikke ændret ved kogning".

Azeotrope blandinger af forbindelser i par er blevet dokumenteret, og mange azeotroper af tre eller flere forbindelser kendes også. De er binære opløsninger, der har samme komposition i damp- og væskeform, og de koger ved en konstant temperatur. I disse tilfælde er det ikke muligt at separere komponenter ved fraktionsdestillation. Der findes to typer azeotroper: minimum kogende azeotroper og maksimum kogende azeotroper. En opløsning der viser større positiv afvigelse fra Raoults lov danner en minimum kogende azeotrop ved en specifik sammensætning. For eksempel giver en blanding af ethanol og vand (dannet ved fermentering af sukker) en blanding med 96,5 volumenprocent ethanol ved fraktionsdestillation. Når denne sammensætning er blevet opnået vil væsken og dampen have samme sammensætning, og der sker ikke yderligere separation.
En opløsning der viser stor negativ afvigelse fra Raoults lov giver en maksimum kogende azeotrop ved en specifik sammensætning. Salpetersyre og vand er et eksempel på en denne klasse af azetroper. Denne azeotrop har en sammensætning på omkring 68 vægtprocent salpetersyre og 32 vægtprocent vand med et kogepunkt på 393.5 K.

Referencer 

Separationsprocesser
Faseændringer
Erhvervsakademi Dania

Erhvervsakademi Dania er en selvejende uddannelsesinstitution, der har syv campusser i Jylland. Herfra udbydes 26 videregående uddannelser på mellem 2 – 3 ½ år. 
De er alle med praktik og særlige branche- og arbejdsrettede specialer samt mange efteruddannelsesmuligheder. 

Optagelse på uddannelserne kræver en ungdomsuddannelse fx en gymnasial eksamen eller en relevant erhvervsuddannelse. 

Erhvervsakademi Dania har afdelinger i Grenaa, Hobro, Horsens, Randers, Silkeborg, Skive og Viborg. Derudover udbydes også en række online-uddannelser. 

Der går mere end 2300 fuldtidsstuderende på Dania, der har 200 medarbejdere. Derudover læser en lang række studerende på deltid som efter- og videreuddannelse. 

Erhvervsakademi Dania blev officielt indviet 1. januar 2009, og Anders Graae Rasmussen er rektor for uddannelsesinstitutionen.

Uddannelser fra Dania 

 Administrationsøkonom
 Autoteknolog
 IT-teknolog
 PB i finans
 Top-op i dataanalyse
 Top-op bachelor i e-handel
 Automationsteknolog
 Logistikøkonom
 Markedsføringsøkonom
 Datamatiker
 Multimediedesigner
 El-installatør
 Energiteknolog
 PB i optometri
 Finansøkonom
 Produktionsteknolog
 Handelsøkonom
 Serviceøkonom
 VVS-installatør
 Top-op BA i International Hospitality Mangement
  Top-op BA i softwareudvikling

Eksterne kilder/henvisninger 

 www.eadania.dk

Professionshøjskoler
Georg Rung

Georg Adolph Rung (9. september 1845 i København – 28. marts 1903 sammesteds) var en dansk officer, meteorolog og opfinder, bror til Frederik Rung og Sophie Keller og far til Otto Rung.

Karriereforløb 
Han var søn af kgl. kapelmusikus Henrik Rung og Frederikke Charlotte Pouline Lichtenstein. Rung blev student fra Borgerdydskolen på Christianshavn 1864 og sekondløjtnant i artilleriet 1867. Hans militære løbebane blev dog snart afbrudt ved sygdom, men efter at han ved et vinterophold i Syden havde genvundet sine kræfter, blev han 1872 ansat som assistent ved det nyoprettede Meteorologiske Institut og blev 1883 underbestyrer for samme. Rung var kaptajn i artilleriets forstærkning fra 1882 til 1900.

Opfinder 
Rung skrev i denne egenskab en række afhandlinger og virkede som opfinder. For med lethed at kunne reproducere vejrkort
opfandt han i 1880 reautografien; endvidere en række apparater til brug ved hydrografiske undersøgelser, således universal-bathometeret (efter et af professor C.V. Prytz angivet princip), samt apparater til måling af temperatur i havdybder samt til optagning af vandprøver. Endvidere opfandt han en række selvregistrerende apparater til måling af lufttryk, regnmængde og vindstyrke. I 1881 konstruerede Rung en termograf, 1882 en vandprøvehenter med dybhavstermometer, 1884 sinusvægten, en pluviograf og en barograf.

Også på andre områder gjorde Rung betydningsfulde opfindelser, hvoraf bør nævnes rotationsindikatoren og forskellige opfindelser af artilleristisk betydning. Fra mange sider modtog Rung udtryk for anerkendelse af den virksomhed, han har udfoldet, bl.a. ved at hans opfindelser ved de vigtigste udstillinger i Europa og Nordamerika blev belønnede med guldmedalje. 1885 fik han det danske Videnskabernes Selskabs sølvmedalje for en indsendt afhandling om Selvregistrerende meteorologiske Instrumenter, hvilken blev optaget i selskabets skrifter. Et betydningsfuldt arbejde fra hans hånd foreligger endvidere i det store værk Repartition de la pression atmosphérique sur l'océan Atlantique septentrional (1894).

I 1892 udnævntes han til Ridder af Dannebrog, og 1898 modtog han Dannebrogsmændenes Hæderstegn.

1872 ægtede han Hanne Christine Berg (1. august 1851 på Skovsbo - 17. februar 1912 på Frederiksberg), datter af godsejer, cand.jur. Hans Christian von Westen Berg (1811-1851) og Catharina Rohmann (1829-1887).

Kilder 
  Biografi af Christian Christiansen
 Nekrolog i Ingeniøren, 14 (1903), s. 106.
 Carl Langholz: Anetavler for berømte danskere 1. samling: Digtere og forfattere, Kongens Lyngby: Dansk Historisk Forlag 1989, s. 264.

Georg
Personer fra København
Faglitterære forfattere fra Danmark
Meteorologer fra Danmark
Opfindere fra Danmark
Artilleriofficerer fra Danmark
Danskere i 1800-tallet
Personer i Dansk Biografisk Leksikon
Riddere af Dannebrog
Studenter fra Københavns Åbne Gymnasium
San Juan River

San Juan River er en østlig biflod til Colorado River og ligger i den sydvestlige del af USA. Den er 644 km lang, og løber fra den sydlige del af delstaten Colorado og er indenom New Mexico. I Utah løber ud i Colorado River ved den kunstige sø Lake Powell, som dannes af Glen Canyon-dæmningen. Floden afvander et område på 64.560 km² og løber fra øst mod vest i Rocky Mountains. Ved floden ligger Goosenecks State Park som er en kendt turistattraktion med blandt andet den markante Mexican Hat.

Se også 
 Vandløb i USA

Eksterne kilder/henvisninger 

Vandløb i Utah
Vandløb i Colorado
Vandløb i New Mexico
Strain gauge

Strain gauge (udtale: [ˈstrεjn ˈgεjʤ], fra eng. strain = belastning, gauge = måler), undertiden kaldet strækmåler, er en sensor, der kan registrere en genstands deformation (tøjning) i form af stræk eller kompression. Ved hjælp af en stærk lim sættes en strain gauge på en genstand, der forventes at blive udsat for en svag deformation. Den kan være udformet som et metalfolie med en tynd tråd i et zigzagmønster. Den elektriske modstand gennem tråden ændrer sig ved deformationen. En strain gauge er den centrale del af mange måleinstrumenter, f.eks. kraftmålere eller vægte i alle størrelser.

Wheatstone-bro 
Den meget lille ændring i den elektriske modstand som følge af deformationen måles ved hjælp af en brokobling, der kaldes en Wheatstone-bro. En eller flere strain gauges placeres på genstanden, enten som såkaldt kvartbro, halvbro eller fuldbro, for at give et større og dermed mere målbart udsving.

Se også
 Brovægt
 Tøjning

Noter 

Elektroniske komponenter
Skuldelev 1

Skuldelev 1 er et vikingeskib fra omkring 1030, som blev fundet i Roskilde Fjord sammen med de andre Skuldelevskibe i 1962.

Konstruktion 
Skibet er en knarr og fremstillet i fyrretræ. Det var 15,80 m langt og 4,8 m på det bredeste sted. Fartøjet har haft et åbent lastrum i midten, og det antages at det har fungeret som fragtskib til længere ture på åbent hav.

Skibet er bygget med kraftige planker af fyrretræ og har fyldige former, der giver stor lasteevne og høj sødygtighed på Nordatlanten. Det er repareret af flere omgange med egetræ, både ved Oslofjorden og i Østdanmark. Havskibet har kunnet sejle overalt i Nordsøen og Østersøen samt på Nordatlanten. Skib og last var muligvis ejet af en stormand eller af et fællesskab af købmænd, der drog på handelstogt til Europas markeder.

Rekonstruktion 
Der er fremstillet flere rekonstruktioner af Skuldelev 1. Disse tæller:
 Ottar af Roskilde - Roskilde, 2000 Rekonstruktionen ligger i Vikingeskibsmuseets havn.
 Saga Siglar - Roskilde, 1983 (15,84 m, 6-8 personer, sank ud for Cataloniens kyst i 1992)

 Saga Siglar Volda - 1983, (16,5 m, knarr)
 Snorri - Vinland (Newfoundland), 1997 (16 m)

Se også 
 Rekonstruktioner af vikingeskibe

Referencer 

Skuldelev-skibene
Little Colorado River

Little Colorado River er en 507 km lang flod i det nordlige Arizona i USA, som løber ud i den store Colorado River i den øvre del af Grand Canyon. Dens udspring er i New Mexico nær Gallup, hvorfra den løber mod vest ind i Arizona, og svinger mod nordvest ved Winslow. En vestlig, kort biflod løber gennem byen Flagstaff. Floden og dens afvandingsområde på 73.160 km² er meget tørt.

Se også
Vandløb i USA

Eksterne kilder/henvisninger 

Lyman Lake State Park – officiel hjemmeside

Vandløb i Arizona
Den fælles europæiske patentdomstol

Se også: Folkeafstemningen om Danmarks tilslutning til den fælles europæiske patentdomstol.

Den fælles europæiske patentdomstol, den fælles EU-patentdomstol, er en foreslået patentdomstol med mulig tilslutning for alle medlemsstaterne i Den Europæiske Union. Domstolen skal foretage afgørelser gældende for EU-lande, der deltager i samarbejdet vedr. registrering, beskyttelse og koordinering af patenter gennem den Europæiske Patentmyndighed (EPO), der er et organ i den Europæiske Patentorganisation.

Patensdomstolen skal etableres på baggrund af aftalen om en fælles patensdomstol, der blev underskrevet i 2013 af 25 lande (alle EU-medlemstater undtagen Kroatien, der tiltrådte EU efter aftalen var underskrevet, Polen og Spanien), men er ikke trådt i kraft. Italien ventes alligevel ikke at indgå i aftalen. Hvis domstolen oprettes, vil den fjerne behovet for separate retssager om krænkelse af europæiske patenter i hver stat, hvor aftalen bliver juridisk gældende. Patensdomstolen vil bestå af en række domstole i første instans, en fælles appeldomstol i Luxembourg og en højesteret i Paris. Rettens første instans vil bestå af en central afdeling i Paris og tematiske afdelinger i London og München, samt flere regionale og lokale domstole.

Efter der var opnået enighed om aftalen og den underskrevet den 19. februar 2013, bekendtgjorde Justitsministeriet i maj 2013, at der var tale om en suverænitetsafgivelse fra dansk side. Jf. Grundloven skal mindst 5/6 af Folketinget medlemmer derfor stemme for lovforslaget, hvis dette skal blive til lov. Ved afstemningen i Folketinget stemte Dansk Folkeparti og Enhedslisten imod, hvorfor der ikke kunne opnås 5/6's flertal. Jf. Grundloven skulle lovforslaget derfor sendes i folkeafstemning, hvilket sker den 25. maj 2014.

Baggrund

Lokaliteter 

Rettens første instans vil have en central afdeling, der vil have sæde i Paris, Frankrig, samt tematiske afdelinger i London (specialiseret kemiske søgsmål, herunder lægemiddelindustrien, og menneskelige fornødenheder) og München (maskinindustrien), der hver forventes at tage omkring 30 % af sagsmængden. Endvidere kan de deltagende lande oprette en enkelt eller (hvis betingelser for minimum sagsmængde er opfyldt) flere lokale afdelinger af domstolen. Landene kan gå flere sammen, hvor de kan danne et regional afdeling, der tjener som den lokale afdeling for de deltagende lande. Aftalen definerer ikke, hvilke lande der ville oprette lokale eller regionale afdelinger.

Appelretten vil blive placeret i Luxembourg og vil også tjene som højesteret.

Uddannelse af dommerne vil foregå i Budapest, mens Lissabon og Ljubljana vil få voldgifts- og mæglingscentre. Uddannelsescentret i Budapest blev officielt indviet 13. marts 2014.

Lokale- og regionale afdelinger 
Det er endnu ikke fastlagt, hvor der skal oprettes regionale eller lokale afdelinger. Der har dog været annonceret enkelte, der kan ses i nedenstående skema:

Referencer 

Immaterialret
Internationale domstole
Maria Amalia af Østrig (1746-1804)

Maria Amalia (26. februar 1746–18. juni 1804) var en østrigsk ærkehertuginde, der var hertuginde af Parma fra 1769 til 1802 som ægtefælle til hertug Ferdinand 1. af Parma. 

Maria Amalia var datter af Maria Theresia af Østrig og den Tysk-romerske kejser Frans 1. Stefan. Hun var dermed storesøster til dronning Marie Antoinette af Frankrig, som hun havde et tæt forhold til livet igennem. I 1769 blev hun hertuginde af Parma, da hun blev gift med hertug Ferdinand 1. af Parma. I 1802, kort efter sin mands død, blev hun bortvist fra Parma og rejste til Prag, hvor hun døde i 1804. Hun ligger begravet i Sankt Vitus-katedralen i Prags borg.

Anetavle 

</center>

Eksterne henvisninger 

Huset Habsburg-Lothringen
Østrigere i 1700-tallet
Personer fra Wien
Ærkehertuginder af Østrig
Plettet rørvagtel

Plettet rørvagtel (Porzana porzana) er en 23 centimeter lang fugl, der yngler spredt i Europa og dele af Asien. Det er en trækfugl, der fortrinsvis overvintrer i tropisk Afrika. Plettet rørvagtel har navn efter de hvide pletter i den brune fjerdragt. Den opholder sig mest skjult i sumpede områder, hvor den lever af smådyr og mindre plantedele. Arten bemærkes ofte ved hannens natlige spil, der ledsages af en parringssang, der lyder som et piskesmæld, huitt.

I Danmark yngler et skiftende antal fugle fra år til år. Der var i 2007 cirka 64 ynglepar. Antal par vurderes efter antallet af spillende hanner. Omkring halvdelen af landets ynglefugle findes i Vejlerne i Nordjylland. Den er regnet som en truet art på den danske rødliste 2019.

Noter

Eksterne henvisninger 
 BirdLife International (2014): Species factsheet: Porzana porzana .
 R. Hørring (1875 – 1943). Danmarks Fauna. Fugle II. Lomfugle, Stormfugle, Vandhøns, Tranefugle og Vadefugle. Gads Forlag/Dansk naturhistorisk Forening 1926.
 Dansk Ornitologisk Forening: Plettet rørvagtel.
 http://www.artfakta.se: Artfaktablad. Beskrivelse i den svenske rødliste. Arkiveret 21. maj 2014.

Tranefugle
Markovnikovs regel

I organisk kemi beskriver Markovnikovs regel eller Markownikoffs regel resultatet af en additionsreaktion og siger, at et hydrogenatom primært vil sætte sig på det carbonatom, som i forvejen har flest hydrogenatomer bundet til sig. Reglen blev formuleret af den russiske kemiker Vladimir Vasilevich Markovnikov i 1870.

Forklaring 
Reglen siger, at ved addition af en protisk syre HX til en assymetrisk alken vil syrens hydrogen (H) sætte sig på det carbon med færrest alkylsubstituenter og halidet (X) sætter sig på det carbon med flest alkylsubstituenter. Alternativt siger reglen, at hydrogenatomet vil sætte sig på carbonet med det største antal hydrogenatomer i forvejen og X-specien vil sætte sig på det carbon med færrest hydrogenatomer.  

Det samme er sandt, når en alken reagerer med vand i en additionsreaktion for at danne en alkohol som involverer carbocationer. Hydroxylgruppen (OH) binder til det carbon, der har det største antal carbon-carbonbindinger, men hydrogenet binder til det andet carbon i den anden ende af dobbeltbindingen som har flest carbon-hydrogenbindinger.

Den kemiske baggrund for Markovikivs Regel er dannelse af den mest stabile carbocation under additionsprocessen. Tilførslen af hydrogen-ionen til det ene carbonatom i en alken danner et positiv ladning på det andet carbon, og danner dermed et carbocation intermediat. Jo flere substitueret carbocationen (jo flere binding den har til carbon eller til elektrondonerende substituenter) jo mere stabil er den, på grund af induktiv effekt og hyperkonjugering. Det primære produkt ved additionsreaktionen vil være den der dannes fra det mest stabile intermediate. Det primære produkt ved addition af HX (hvor X er et atom mere elektronegativt end H) til en alken, har derfor hydrogen på den mindst substituerede position og X på den mest substituerede plads. Dog vil den mindre substituerede, mindre stabile carbocation stadig blive dannet i nogen grad, og vil fortsætte med at danne den sekundære produkt, hvor X sidder på den omvendte position.

Anti-Markovnikov 
Der findes også anti-Markovnikov addition.

Se også 
Zaitsevs regel

Referencer

Eksterne henvisninger 
Khan academy lecture

Fysisk organisk kemi
Sacramento River

Sacramento River er en 719 kilometer lang flod, som løber gennem det nordlige Californien og ud i Stillehavet, nordøst for Oakland.  Floden løber gennem San Joaquin Valley, som er den centrale dal i Californien og rummer floderne Sacramento River fra nord og San Joaquin River fra syd. Floden er den længste i delstaten, og dens afvandingsområde fungerer både som kilde til drikkevand og vandkraft, desuden er floden en vandingsressource for landbruget i Californien.

Floden har sit udspring  ved Shastabjerget i Siskiyou County helt mod nord, ved grænsen til Oregon. Det samlede afvandingsområde er på 71,432 km². Shastadæmningen blev bygget i 1945, og danner Shastasøen, hvor der produceres elektricitet med en installeret effekt på 676 MW. Tilsanding har gjort at floden i praksis ikke er navigerbar; der er en kanal i det nederste løb, men den klarer ikke over tid at holde floden åben for større skibe.

En østlig biflod er Feather, og denne er opdæmmet med Orovilledæmningen, som sikrer stor vandkraftproduktion, oversvømmelsessikring og fungerer som drikkevandsresovoir.

Eksterne henvisninger

Kilder 

Vandløb i Californien
La Liga 2013-14

La Liga 2013-14 var den 83. sæson i La Liga, siden dens begyndelse. Kampdage blev trukket 9. juli 2013. Sæsonen begyndet den 17. august 2013 og sluttede den 18. maj 2014. Elche CF, Villarreal, og Almería var alle rykket op i dette års La Liga. 

Atlético Madrid, Real Madrid og Barcelona skiftedes til at føre ligaen flere gange sæsonen igennem. Forud for sidste spillerunde var Atletico tre point foran de forsvarende mestre fra Barcelona. I selvsamme runde skulle begge hold spille mod hinanden, hvor Barcelona kun med en sejr kunne genvinde titlen. Kampen endte uafgjort og sendte derfor mestersbaket til Atletico for første gang i 18 år. Dette var første gang siden La Liga 2003-04 at en anden klub end Barcelona eller Real Madrid, vandt mesterskabet. Osasuna, Real Valladolid og Real Betis havnede på de tre sidste pladser og rykkede derfor ned til Segunda División.

Cristiano Ronaldo blev ligaens topscorer med 31 mål, mens Ángel Di María have flest assists med 17. Thibaut Courtois vandt Ricardo Zamora Trofæet som bedste målmand.

Hold

Stadioner og lokationer

Personale og sponsorer 

2. Bag på trøjen
3. Barcelona laver en donation til UNICEF for at spille med deres logo på deres tøj.
4. På deres shorts
5. Málaga laver en donation til UNESCO for at spille med deres logo på deres tøj.

Stilling 

|| rowspan="10" style="background:#f9f9f9;"|

Position efter spillerunde 
Denne lister holdenes individuelle position efter rundens afslutning. 

Sidst opdateret: 18. maj 2014Kilde:  Klarhed om fjerde runde:

Resultater

Statistik

Topscorer 
Pichichi Tropæet uddeles af avisen Marca til den spiller der har scoret flest mål i sæsonen.

Assists

Se også 
 Copa del Rey 2013-14

Referencer 

Etableret i 1929
Sæsoner i La Liga
Elche CF

Elche CF er en spansk fodboldklub fra Elche. Klubben blev etableret i 1923 og sæsonen 2012/2013 vandt klubben Spaniens andendivision og blev derfor en del af La Liga i den efterfølgende sæson. Deres hjemmebanekampe bliver spillet på Estadio Martinez Valero. Stadionet har plads til 38.750 tilskuere.

Referencer

Eksterne henvisninger 
Officielle hjemmeside 

Fodboldklubber i Spanien
Etableret i 1923
Simeone

Simeone kan henvise til:

 Carmelo Simeone (1934-), en tidligere argentinsk fodboldspiller.
 Diego Simeone (1970-), en tidligere argentinsk fodboldspiller.